**trebuia să vină o zi**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

când ochiul tău

mă va fi închis sub pleoapă

să se nască un timp atemporal

în care amintirile singure

ne vor fi regăsit împietriţi

în aşteptarea gravitației

trebuia să te crucific

pe retina mea

să sângerez fericirea

în piaţa publică

sub pietrele

aruncate în numele domnului

trebuia să te simt în mine

urcând

urcând

prin toţi neuronii mei

anesteziaţi de singurătate

trebuia

nu-i aşa

într-o zi

ca toate întâmplările neîntâmplate

să se deschidă

la pagina un milion

a acestei vieţi trăită braille

în așteptarea numelui tău